**FIT LIPA MIGA IN TE RAZGIBA**

Dejavnost je namenjena za izboljšanje psihofizičnega počutja. Razgibate se lahko na prostem ali v zaprtem prostoru. Igro lahko igrate sami, v paru ali skupini.

*Za igro* ***na prostem*** *potrebujete:*

*- krede,*

*- storže, kamenčke, vejice ipd...*

*- kocko,*

*- predlogo »Fit Lipa miga in te razgiba« (lahko ustvarite svojo).*

Po dani predlogi s kredami na tla narišite polja. Za figure lahko uporabite storže, kamenčke,… Če so polja velika, se igralec postavi v polje, če so majhna, igrate s kocko. Če igralne kocke nimate, jo naredite sami (prazno škatlo od odpadne embalaže opremite s pikami od 1 do 6).

*Za igro* ***v zaprtem prostoru*** *potrebujete:*

*- liste,*

*- figure (razni predmeti),*

*- kocko,*

*- predlogo »Fit Lipa miga in te razgiba« (lahko ustvarite svojo).*

Po dani predlogi narišite polja na liste. Za figure lahko uporabite karkoli (igrače in druge predmete). Če so listi s polji veliki, se igralec postavi v polje. Listi morajo biti prilepljeni na podlago. Če igralne kocke nimate, jo naredite sami (prazno škatlo od odpadne embalaže opremite s pikami od 1 do 6).

**POTEK IGRE:** Na predlogi je označen začetek in konec igre ter vmesna polja z nalogami, ki jih je potrebno opravit. Za začetek mora igralec vreči 6 (na voljo ima 3 mete). Nato nadaljuje igro z novim metom. Kolikor pik dobi, za toliko gre naprej in prebere ter opravi dano nalogo. Vkolikor mu naloga ne uspe, se vrne na tisto polje, kjer se je nahajal prej.

**V obeh primerih lahko uporabite zgolj predlogo »Fit Lipa miga in te razgiba«, naključne figure in kocko in druženje se lahko začne. Združite koristno z uporabnim.**

Pripravila: Sabina Stopar, prof. šp.   
CŠOD Lipa